**Atbalsta pretendenta pašnovērtējums par projekta atbilstību vietējās attīstības stratēģijā noteiktajiem**

**projektu vērtēšanas kritērijiem**

**13.kārta**

**2.1. rīcība „Novada vajadzībām piemērotu sabiedrisko aktivitāšu attīstība”**

 Atbalsta pretendents:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Projekta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Nr. p.k. | Kritērijs | Maksi-mālais punktu skaits | Iegūtais punktu skaits | Atbilstošās projekta iesnieguma sadaļas | Kritērijā piešķirtā punktu skaita pamatojums |
| 1. | Projekts ir izstrādāts atbilstoši vietējās attīstības stratēģijas mērķiem, projektā paredzētās darbības atbilst iesniegumā norādītajai rīcībai un aktivitātei.**Izslēdzošais kritērijs:** Projekti, kas neatbilst vietējās attīstības stratēģijas rīcības plānā iekļautajai attiecīgajai rīcībai, tālāk netiek vērtēti.  | Atbilst/ neatbilst |  | B.1., B.2. |  |
| 2. | Projekta apraksts un tā nepieciešamības pamatojums. Projekts ir izstrādāts atbilstoši vietējās attīstības stratēģijas rīcības plānam, tajā pamatota nepieciešamība veikt pārmaiņas (nepieciešamība tiek pamatota ar statistikas datiem, tiek analizēta konkrētā problēma un projektā paredzētās aktivitātes ir kā problēmas risinājums, turklāt ir aprakstīts kā projekta ideja ir saskaņota ar vietējiem iedzīvotājiem). ***Punkti summējas.***Problēmas apraksts un nepieciešamības pamatojums – 1 punkts. Aktivitāšu apraksts - 1 punkts. Investīciju apraksts -1 punkts.Saskaņošana ar vietējiem iedzīvotājiem (pievieno pamatojošu dokumentu, piemēram, aptauja, iedzīvotāju vēstule, pētījums, ciema attīstības plāns u.c.) – 1 punkts. Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 4 |  | B.2.1., B.2.6.  |  |
| 3. | Projekta finansēšanas apraksts. Projekta īstenošanai nepieciešamie resursi (projekta iesniedzēja kapacitāte, materiālie resursi). ***Punkti summējas.***Aprakstīti projekta īstenošanai nepieciešamie finanšu līdzekļu avoti un materiālie resursi - 0,5 punkti.Aprakstīti projekta vadībai nepieciešamie resursi (0,5 punkti tiek piešķirti, ja atbalsta pretendentam ir nepieciešamās zināšanas, izglītība, darba pieredze jomā, kurā ir plānots īstenot projektu) – 0,5 punkti. Ja informācija nav norādīta, nav izprotama un nav pamatota, pretendents saņem kritērijā 0 punktus.  | 1 |  | B.2.3. |  |
| 4. | Projekta īstenošanas radītie jauninājumi. Pretendents, īstenojot projektu, ievieš vietējās attīstības stratēģijas īstenošanas teritorijas līmeņa jauninājums. Projekts paredz veidot jaunu pakalpojumu vai sabiedrisko aktivitāšu īstenošanas vietu vai veidu/aktivitāti, kas līdz tā ieviešanai nav bijis pieejams projekta īstenošanas vietā vietējiem iedzīvotājiem. Pretendents sniedz detalizētu skaidrojumu, kāds jauninājums īstenojot projektu tiks radīts (ieviests). Projekts paredz izveidot pilnīgi inovatīvu piedāvājumu, kāds netiek piedāvāts nekur partnerības teritorijā – 1 punkts. Ja projekts paredz inovatīvu piedāvājumu pagasta/ ciema vai uzņēmuma/ organizācijas līmenī, tad tiek piešķirti 0,5 punkti.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.5.1. |  |
| 5. | Projekta nozīmīgums vietējās attīstības stratēģijai, sagaidāmie rezultāti un ietekme. Atbalsta pretendents apraksta projekta sagaidāmos rezultātus, kā arī pretendenta un vietējās teritorijas ieguvumu projekta īstenošanas rezultātā, ietekmi uz vietējās stratēģijas mērķu sasniegšanu – 1 punkts. Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.2.6. |  |
| 6. | Projekta īstenošanas vieta.Pilsēta - 0 punkti, lauku teritorija - 0,5 punkti. | 0,5 |  | B.2.1., B.7. |  |
| 7. | Projekta kopējās un attiecināmās izmaksas. Projekta iesniegumā parāda, ka plānotās projekta izmaksas atbilst gaidāmajiem rezultātiem, ievērojot saimnieciskuma un lietderības principu\*\*. ***Punkti summējas.***Projekta budžeta pārskatāmība un detalizācijas pakāpe – 1 punkts. (Atbalsta pretendents iesniedz detalizētu tāmi, kurā atšifrēta katra izdevumu pozīcija. Ja projektā ir vairākas budžeta sadaļas, t.i. būvniecības izmaksas un pamatlīdzekļu iegādes izmaksas, iesniedzama detalizēta tāme, kurā iekļautas abu pozīciju izmaksas vai divas detalizētas tāmes – par katru projekta budžeta sadaļu atsevišķi. Detalizētu tāmi atbalsta pretendents sagatavo brīvā formā un apliecina ar savu parakstu. Ja ar projekta pieteikumu tiek iesniegta iepirkumu dokumentācija, kurā redzama detalizēta tāme, papildus dokuments nav jāiesniedz.) Izmaksu nepieciešamība un atbilstība plānotajām aktivitātēm, to samērojamība ar plānotajiem rezultātiem – 1 punkts.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 2 |  | B.8. |  |
| 8. | Projekta informācijas un publicitātes pasākumi.Projektā norādītas plānotās aktivitātes projekta publicitātei un informācijas izplatīšanai (nodrošina publicitāti plašsaziņas līdzekļos vai tīmekļvietnē, kas veicina projekta atpazīstamību un informē par pieejamo pakalpojumu vai aktivitāti visā projektu uzraudzības periodā) – 0,5 punkti. Ja norādītas tikai minimālās publicitātes prasības izpilde, kas atbalsta pretendentam ir obligāti jānodrošina pēc projekta īstenošanas, tad punkti netiek piešķirti.Ja informācija nav norādīta, nav izprotama un nav pamatota, pretendents saņem kritērijā 0 punktus. | 0,5 |  | B.2.6. |  |
| 9. | Projekta iesniegumam ir pievienoti un atbilstoši noformēti nepieciešamie pavaddokumenti. Ja projektā plānota būvniecība/ pārbūve/ ierīkošana /novietošana, restaurācija, atjaunošana, tad maksimālo punktu skaitu var saņemt, ja uz projekta iesniegšanas brīdi tiek iesniegta normatīvajos aktos noteiktā būvniecības dokumentācija, atbilstoši plānotajai būvniecības iecerei un būvju grupai un iepirkumu dokumentācija.Pievienoti daļa no nepieciešamajiem dokumentiem – 1 punkts.Pievienoti visi dokumenti – 2 punkti.Kritēriju gradācija pieļaujot soli 0,5 punkti, ja pievienotajos dokumentos informācija ir vispārīga, nepilnīgi raksturota, kļūdaina, neatbilstoša normatīvo aktu prasībām. | 2 |  | D |  |
| 10. | Resursu ilgtspējīga izmantošana. Projekts tiek īstenots saistībā ar iepriekš izveidotām telpām vai izmantojot uzlaboto/ esošo infrastruktūru, aprīkojumu – 1 punkts.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.2.6.,A.2.1. |  |
| 11. | Projekts paredz efektīvāku esošo procesu (resursu) izmantošanu – tā potenciāla attīstību. ***Punkti summējas.***Projekts veicina sadarbību starp iestādēm/uzņēmumiem – 1 punkts, NVO – 1 punkts. Ja informācija nav norādīta, nav izprotama un nav pamatota, pretendents saņem kritērijā 0 punktus. | 2 |  | B.2.6. |  |
| 12. | Projekta rezultātu pieejamība iedzīvotājiem. Obligāta būvnormatīvu piemērošana attiecībā uz vides pieejamību personām ar funkcionāliem traucējumiem, ja projektā attiecināms. Norādītas iedzīvotāju mērķgrupas, kurām būs pieejami projekta rezultāti – 1.punkts. Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.2.5. |  |
| 13. | Projekta dzīvotspējas novērtējums. Apraksts kā izveidotās/ labiekārtotās/ aprīkotās sabiedrisko aktivitāšu vietas tiks atbilstoši uzturētas un izmantotas paredzētajam mērķim pēc projekta ieviešanas. Projektā norādīta ilgtspēja – 1 punkts.Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | Projekta īstenošanas uzturēšanas izmaksas |  |
| 14. | Tiek saglabāts un popularizēts kultūrvēsturiskais mantojums – 1 punkts.\*Kritēriju gradācija pieļaujot soli 0,5 punkti, ja informācija ir vispārīga, nepilnīgi raksturota. Ja informācija nav norādīta, nav izprotama un nav pamatota, pretendents saņem kritērijā 0 punktus. | 1 |  | B.2.6. |  |
| 15. | Atbalsta pretendenta darbība reģistrēta VRG darbības teritorijā. Fiziska persona - līdz projekta iesniegšanai deklarēta VRG darbības teritorijā, juridiskās personas juridiskā adrese vai struktūrvienība – līdz projekta iesniegšanai reģistrēta VRG darbības teritorijā - 1 punkts.Viens punkts tiek piešķirts, ja atbalsta pretendenta darbība līdz projekta iesnieguma iesniegšanai ir bijusi reģistrēta VRG darbības teritorijā. Atbalsta pretendents projekta iesniegumam pievieno izziņu vai izdruku no Pilsonības un migrācijas lietu pārvaldes reģistra, par deklarēto dzīvesvietu. Juridiskām personām, informācija tiek pārbaudīta pēc publiski pieejamās informācijas. Ja fiziska persona nav iesniegusi izziņu, kas apliecina tās darbību VRG teritorijā, pretendents saņem kritērijā 0 punktus. | 1 |  | Pamatinfor-mācija, A.1. |  |
|  | Kopējais punktu skaits | 19 |  |  |  |

Atbilstoši katram vērtēšanas kritērijam, kas nosaka projekta atbilstību attīstības stratēģijai, piešķir noteiktu punktu skaitu no 0 līdz 4, kur 0 =“neatbilst vai ļoti vāji”, maksimālais punktu skaits = “ļoti labi”. Minimālais punktu skaits, lai saņemtu pozitīvu atzinumu ir 10 punkti. Specifiskais kritērijs:

Pie vienāda saņemto punktu skaita priekšroka tiks dota projektam, kas augstāk novērtēts pēc 2.kritērija. Ja arī šajā kritērijā vienāds punktu skaits, tad priekšroka tiks dota projektam, kas augstāk novērtēts pēc 11.kritērija, piešķirot augstāk novērtētajam projektam papildus 0,01 punktu.

\* Ministru kabineta 2008.gada 23.decembra rīkojums Nr.880 „Koncepcija par Latvijas nemateriālās kultūras mantojuma saglabāšanu”:

„Kultūras mantojums – attīstības ilgtspējas pamats. Mantojums ir cilvēces vēsturiskā atmiņa, dažādu tautu un nāciju pieredzes un mērķu apliecinājums, kas tiek papildināts ar katra laikmeta jaunradītajām vērtībām un nodots tālāk nākamajām paaudzēm. Kultūras mantojums ir kodols identitātei: individuālai, dzimtas, grupas, kopienas, novada, nācijas, noteikta pasaules reģiona, piemēram, Eiropas. Tas cieši saistās ar patības apzināšanos, kas es esmu, no kurienes nāku, kāda ir mana dzīves jēga, vērtības un kvalitāte. Kultūras mantojums kā cilvēka radošās darbības rezultāts izpaužas daudzveidīgās formās - kā materiālās, tā nemateriālās. Tas aptver kultūrvēsturiskas vietas un ēkas, kultūrainavu, mākslas darbus un senlietas, valodas, paražas un tradīcijas, tradicionālās prasmes un pieredzi, simboliskas un garīgas vērtības. Kultūras mantojums aptver kultūras vērtību saglabāšanu, aizsardzību, izpēti, pārmantošanu, aktualizēšanu un to pieejamības veicināšanu.”

Nemateriālais kultūras mantojums – Konvencija par NKM atzīst paražas, spēles un mutvārdu izpausmes formas, zināšanas un prasmes, kā arī ar tiem saistītus instrumentus, priekšmetus, artefaktus un kultūrtelpas, ko kopienas, grupas un, dažos gadījumos, indivīdi atzīst par sava kultūras mantojuma daļu. Šo NKM, kas tiek nodots no paaudzes paaudzē, kopienas un grupas nemitīgi rada no jauna atkarībā no apkārtējās vides, mijiedarbībā ar dabu un savu vēsturi, un tas veido viņās identitātes un pēctecības izjūtu, tādējādi veicinot cieņu pret kultūras daudzveidību un cilvēka radošo darbību. NKM cita starpā izpaužas arī kā mutvārdu tradīcijas un izpausmes, ieskaitot valodu kā nemateriālā kultūras mantojuma nesēju, izpildītājmākslas, paražas, rituāli un svētki, zināšanas un prasmes, kas saistītas ar dabu un Visumu, tradicionālās amatniecības prasmes.

Likuma „Par kultūras pieminekļu aizsardzību” (1992) 1.pants šādi skaidro kultūras pieminekļa kā mantojuma sastāvdaļas jēdzienu:

„Kultūras pieminekļi ir kultūrvēsturiskā mantojuma daļa — kultūrvēsturiskas ainavas un atsevišķas teritorijas (senkapi, kapsētas, parki, vēsturisko notikumu norises un ievērojamu personu darbības vietas), kā ari atsevišķi kapi, ēku grupas un atsevišķas ēkas, mākslas darbi, iekārtas un priekšmeti, kuriem ir vēsturiska, zinātniska, mākslinieciska vai citāda kultūras vērtība un kuru saglabāšana nākamajām paaudzēm atbilst Latvijas valsts un tautas, kā arī starptautiskajām interesēm.”

\*\* saimnieciskuma princips, saistīts ar to, lai resursi, ko atbalsta pretendents lieto savas darbības nodrošināšanai, būtu pieejami noteiktā laikā, pienācīgā apmērā un par labāko cenu;

lietderības princips, saistīts ar labāko attiecību starp izmantotajiem resursiem un gūto rezultātu.

\*\*\* kritērijā minēto nosacījumu  izpilde jānodrošina projekta uzraudzības laikā. Nosacījumu neizpildes gadījumā var tikt piemērota finanšu korekcija atbilstoši Ministru kabineta noteikumu Nr.598 6.pielikumam.

Atbalsta pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *paraksts* *atšifrējums datums*